Muusik Daniel Levi Viinalass on kahtlemata suurepärased geenid pärinud.
Oma pikkade kiharatega teeb mees kadedaks nii mehed kui ka naised.
Hiljuti riputas Viinalass sotsiaalmeediasse lummava kaadri, kus ta poseerib koos tütre Elviinega.
Esimene asi, mis pilti vaadates silma torkab, on mehe juuksed ja see ei ole märkamatuks jäänud ka Danieli jälgijaskonnale.
”Hair envy,” kommenteerib Danieli õemees Peep Saar.
Foto juurde lisas muusik kommentaariks: ”Muidugi õnnestus meil pildistamiseks valida kõige tuulisem päev ja Elviinele ei meeldinud see üldse. Meil kulus peaaegu tund aega selleks, et ta kasvõi korraks kaamerasse naerataks ja väga palju mustikaid oli samuti vaja, et ta nõusse saada.”
Üks jälgija kommenteerib kerge muigega, et kindlasti valis Daniel teadlikult tuulise ilma, sest siis ei ole tema juuste tarbeks eraldi tuulepuhurit vaja.